VOLEJBALOVÝ KLUB VEĽKÉ KAPUŠANY, o.z.

Ľ. ŠTÚRA 710/2

**0 7 9 01 VEĽKÉ KAPUŠANY**

**Určené:** - vedúcim družstiev Majstrovstiev Zemplínskeho regiónu 2015/2016 vo volejbale mužov

 - rozhodcom príslušných družstiev (tento rozpis je im povinné prekopírovať príslušné

 družstvo, ktoré ho môže prekopírovať aj všetkým svojim hráčom)

**R O Z P I S**

# **Majstrovstiev Zemplínskeho regiónu 2015/2016 vo volejbale mužov**

Adresa riadiaceho orgánu: **Volejbalový klub Veľké Kapušany, o.z.**

 **Ľ. Štúra 710/2**

 **079 01 Veľké Kapušany**

Možnosti hlásenia výsledkov:

a) telefón, fax a záznamník: **+421905853871**

b) e-mail:**mtivadar@seznam.cz**

**gratisd@stonline.sk**

 c) osobným doručením písomne na adresu: **Volejbalový klub Veľké Kapušany, o.z.**

 **Ľ. Štúra 710/2**

 **079 01 Veľké Kapušany**

**Volejbal na internete:** rozpis súťažného ročníka 2015/2016, výsledky a tabuľka budú zverejňované na stránke http://cms.vkvkapusany.webnode.sk/volejbal.

## V. Kapušany dňa 22. septembra 2015

**I. VŠEOBECNÉ USTANOVENIA:**

 **1. Adresa riadiaceho orgánu:** **Volejbalový klub Veľké Kapušany, o.z.**

 **Ing. Martin Tivadar**

 **Ľ. Štúra 710/2**

 **079 01 Veľké Kapušany**

 **+421905853871**

**2. Druh súťaže:** Majstrovstvá Zemplínskeho regiónu 2015/2016 vo volejbale mužov pre družstvá z miest a obcí Zemplínskeho regiónu.

**3. Počet družstiev:**

**1. VK Strážske**

**2. VK SLÁVIA Sobrance**

**3. VK Štart ODETA Michalovce**

**4. VK Veľké Kapušany**

 **4. Systém súťaže:** Súťaž sa hrá dlhodobým systémom ôsmich turnajov základnej časti a jedného finálového turnaja.

 Jednotlivé turnaje základnej časti sa hrajú podľa rozpisu u konkrétnych družstiev. Na každom turnaji bude odohratých 6 zápasov, systémom každý s každým na tri hrané sety. Rozpis zápasov na jednotlivé turnaje je nasledovné: 1-4, 2-3, 4-3, 1-2, 2-4, 3-1, pričom 1 je domáce družstvo, 4 je družstvo, ktoré je geograficky najbližšie od mesta usporiadateľa. Prvé dva sety do 25 bodov, tretí set do 15 bodov (rozdiel dvoch bodov).

Finálový turnaj usporiada družstvo, ktoré bude po ôsmich turnajoch základnej časti na prvom mieste.

 **5. Hracie dni:** Úradným hracím dňom súťaže je sobota, resp. nedeľa. Hracie dni a termíny jednotlivých turnajov sú však stanovené podľa toho, ktoré družstvo má kedy zabezpečenú telocvičňu. Prvé stretnutie u každého súpera začína v čase, odkedy má zabezpečenú telocvičňu, následné sa môžu hrať aj hneď po skončení predošlého alebo po časovo dohodnutej prestávke podľa vzájomnej dohody súperov.

 **6. Termíny:** **Turnaje základnej časti:**

**a) jesenná časť:**

**1. turnaj (Sobrance)**: 24.10.2015 od 10:00 (1 – Sobrance, 2 – V. Kapušany, 3 – Strážske, 4 – Michalovce)

**2. turnaj (Strážske)**: 07.11.2015 od 10:00 (1 – Strážske, 2 – Sobrance, 3 – V. Kapušany, 4 – Michalovce)

**3. turnaj (Michalovce)**: 21.11.2015 od 10:00 (1 – Michalovce, 2 – Sobrance, 3 – V. Kapušany, 4 – Strážske)

**4. turnaj (V. Kapušany)**: 05.12.2015 od 10:00 (1 – V. Kapušany, 2 – Sobrance, 3 – Strážske, 4 – Michalovce)

**a) jarná časť:**

**5. turnaj (Sobrance)**: 23.01.2016 od 10:00 (1 – Sobrance, 2 – V. Kapušany, 3 – Strážske, 4 – Michalovce)

**6. turnaj (Strážske)**: 06.02.2016 od 10:00 (1 – Strážske, 2 – Sobrance, 3 – V. Kapušany, 4 – Michalovce)

**7. turnaj (Michalovce)**: 20. alebo 21.02.2016 (1 – Michalovce, 2 – Sobrance, 3 – V. Kapušany, 4 – Strážske)

**8. turnaj (V. Kapušany)**: 05.03.2016 od 10:00 (1 – V. Kapušany, 2 – Sobrance, 3 – Strážske, 4 – Michalovce)

**Finálový turnaj (najlepšie družstvo po základnej časti)**: 19.03.2016 od 10:00

 **Náhradný termín** sa má využiť len v nevyhnutnom prípade, ak sa turnaje z rôznych dôvodov nebudú môcť odohrať v stanovenom termíne. Musia s ním súhlasiť všetci súperi.

 **7. Usporiadateľ stretnutia:** Vždy družstvo uvedené vo vyžrebovaní.

 **8. Miesta stretnutí:** Telocvične usporiadateľov stretnutí, uvedené v adresári v prílohe rozpisu.

 **9. Čakacia doba:** Nedoporučuje sa ju čerpať, pričom hráči oboch družstiev sa majú už k prvému stretnutiu dostaviť vždy tak, aby sa toto mohlo začať vždy v stanovenom čase podľa vyžrebovania. Ináč je čakacia doba na súpera maximálne 20 minút a pri nejakých problémoch s cestovaním sa odporúča včas sa mobilnými telefónmi vzájomne skontaktovať s vedúcim družstva súpera.

**10. Hospodárske zabezpečenie:** Každé prihlásené družstvo je podľa dohodnutých podmienok povinné štartovať v súťaži len na vlastné náklady, pričom na domáce stretnutia si hradí telocvičňu i rozhodcu. Pred súťažou uhradilo stanovený súťažný vklad 50,- €. Stanovené poplatky, uvedené v bode III/2 tohto rozpisu, sú družstvá povinné uhradiť pri príslušnej žiadosti, proteste, odvolaní a pod. Za nerešpektovanie zásad rozpisu súťaže sú stanovené poriadkové pokuty, uvedené v bode III/3 tohto rozpisu, ktoré budú družstvá povinné uhradiť do termínu uvedeného v úradnej správe alebo v doručenom rozhodnutí.

**11. Zdravotnícke zabezpečenie:** Všetky družstvá a ich hráči štartujú v súťaži na vlastnú zodpovednosť. Lekárske prehliadky hráčov a poistné zmluvy sú vecou príslušných družstiev.

**II. TECHNICKÉ USTANOVENIA:**

 **1. Predpis:** Hrá sa podľa platných medzinárodných pravidiel volejbalu, súťažného poriadku volejbalu a tohto rozpisu.

 **2. Veková kategória:** Štartujú hráči bez vekového obmedzenia.

 **3. Podmienky účasti:** Každé družstvo prihlásené do súťaže:

A) bolo pred štartom súťaže povinné:

- doručiť do 30.09.2015 na adresu organizátora návratku na predpísanom tlačive, ktoré vopred obdržalo,

- doručiť do 30.09.2015 na adresu organizátora: záväznú prihlášku; stanovený súťažný vklad; dvojmo zoznam hráčov družstva na predpísanom tlačive, ktoré vopred obdržalo aj s pokynmi k jeho vyplneniu, ktoré vopred obdržalo.

B) je počas súťaže povinné:

- v plnom rozsahu rešpektovať všetky ustanovenia rozpisu súťaže,

- rozpis súťaže prekopírovať svojim rozhodcom a prípadne aj všetkým hráčom,

- na všetky stretnutia mať zabezpečený jednotný výstroj s očíslovanými dresmi,

- na všetky svoje domáce stretnutia zabezpečiť:

 a) telocvičňu s pripraveným volejbalovým ihriskom (sieť, anténky, lopty, zápisy o stretnutí, ukazovateľ skóre),

b) rozhodcu, zapisovateľa a obsluhovača ukazovateľa skóre,

c) pre rozhodcu píšťalku, ŽK a ČK, pre zapisovateľa pero.

**4. Štart hráčov:** V družstvách môžu hrať len hráči, ktorí nemajú vybavené licencie za iný volejbalový oddiel alebo klub a s dôrazom na hráčov extraligových klubov, hráči prvej ligy majú štart v MZR povolený ! Družstvá štartujú v súťaži na zoznam hráčov spracovaný podľa vopred obdržaných pokynov na predpísanom tlačive. V stretnutiach môžu hrať len hráči uvedení v zozname hráčov príslušného družstva potvrdenom ObVZ pred štartom súťaže. Za správnosť zaradenia hráča do zoznamu hráčov je zodpovedný vedúci družstva pod následkom hracích a disciplinárnych dôsledkov! Pri nejakých nedorozumeniach ohľadom totožnosti hráča pri stretnutiach, v prípade požiadania rozhodcom, sa hráči musia preukázať svojím občianskym preukazom. Doplňovať ďalších hráčov do zoznamu je možné v ďalšom období aj počas súťaže, ale len so súhlasom organizátora, a to telefonicky **vždy len v piatok v čase 8.00 – 9.00 h na č. tel. 0905853871,** pričom pri doplňovaní je potrebné nahlásiť: poradové číslo nasledujúceho hráča v zozname, jeho meno a priezvisko, dátum narodenia, presnú adresu bydliska a v  poznámke tohto riadku aj dátum doplnenia, ktorý musí byť totožný s termínom nahlásenia. Až po tomto nahlásení je družstvo povinné uvedeného hráča doplniť do svojho zoznamu hráčov!

**5. Náležitosti zoznamu hráčov:** Každý zoznam hráčov musí byť vyplnený podľa predtlače a musí obsahovať:

- presný názov družstva,

- označenie športového odvetvia, druhu súťaže, súťažného ročníka a vekovej kategórie,

- mená, priezviská, dátum narodenia a presné adresy bydliska hráčov,

- meno, priezvisko a presnú adresu trénera, vedúceho družstva a rozhodcu aj s kontaktmi na nich,

- potvrdenie oddielu (stačí podpis vedúceho družstva), prípadne aj lekárska prehliadka, potvrdenie organizátora.

**6. Náležitosti družstiev:** Pred každým stretnutím každé družstvo predkladá rozhodcovi spolu so zápisom aj:

- riadiacim orgánom potvrdený zoznam hráčov,

- pri prípadnej požadovanej konfrontácii občiansky preukaz hráča.

**7. Lopty:** Gala 401 proline official, Gala 401 proline competition, Molten N58L, Mikasa 200VSL a 300 VSL. Usporiadateľ je povinný poskytnúť súperovi pred každým stretnutím minimálne 2 lopty.

**8. Zápis o stretnutí:** Používa sa tlačivo jednoduchého zápisu o stretnutí formátu A4 podľa vopred obdržaného vzoru. Na každé stretnutie sa zápis vyhotovuje trojmo (jeden originál s 2 indigami a 2 čistými papiermi). K stretnutiam zápis predkladá vždy domáce družstvo. Prvé ho vypíše a potom ho odovzdá k vypísaniu aj súperovi. Kapitáni oboch družstiev sú povinní zápis podpísať na začiatku i na konci každého stretnutia. Z každého stretnutia, a to aj v prípade nedostavenia sa súpera, sa vyhotovuje osobitný zápis. Prvú kópiu zápisu z každého stretnutia je domáce družstvo povinné po stretnutiach odovzdať súperovi a druhú ponechať sebe. Originály zápisov zo stretnutí je povinné každé domáce družstvo doručiť v najbližší pracovný deň na adresu organizátora, a to osobne, e-mailom alebo poštou.

**9. Hlásenie výsledkov:** Kvôli propagácii súťaže v tlači **je domáce družstvo povinné vždy po stretnutiach, už aj v sobotu a v nedeľu, najneskôr v pondelok v čase od 08.15 do 09.00 h, nahlásiť alebo doručiť, jedným zo spôsobov uvedených na úvodnej strane, výsledky stretnutí aj s výsledkami jednotlivých setov, menom rozhodcu, zostavami družstiev a výstižným komentárom organizátorovi**.

 O prípadnej zmene miesta a termínu hlásenia výsledkov budú družstvá včas informované.

**10. Rozhodcovia:** Na domáce stretnutia ich vždy zabezpečuje domáce družstvo. Mali by to byť rozhodcovia, ktorých mali družstvá uviesť v záväznej prihláške do súťaže minimálne po jednom a maximálne po troch, a ktorí sú uvedení v adresári rozhodcov súťaže aj s adresami a kontaktmi na nich. V prípade nespokojnosti s rozhodovaním rozhodcu v prvom stretnutí, druhé stretnutie rozhoduje rozhodca hosťujúceho družstva. Prípadné náklady rozhodcom hradí družstvo, ktoré rozhodcu zabezpečuje.

**11. Hodnotenie súťaže:** Za každý vyhratý set, sa v turnajoch základnej časti, pridelí bod. Na finálovom turnaji sa budú udeľovať dvojnásobné body. Za kontumačnú prehru sa neudeľuje žiadny bod. O celkovom poradí družstiev v súťaži sa rozhoduje v zmysle súťažného poriadku volejbalu. Víťazom súťaže sa stáva družstvo s najvyšším počtom bodov v súčte turnajov základnej časti a finálového turnaja. Pri rovnosti bodov rozhoduje lepší pomer setov, potom lepší pomer lôpt. Keď sa ani potom nedá určiť poradie, rozhodujú najprv výsledky vzájomných stretnutí, potom skóre zo vzájomných zápasov a nakoniec žreb.

**12. Protesty a odvolania:** Podávajú sa v zmysle súťažného poriadku volejbalu.

**13. Ceny:** Prvé 3 družstvá budú na záverečnom vyhodnotení súťaže odmenené diplomami a vecnými cenami, ktorých výška bude určená po zrátaní všetkých príjmov a výdavkov súťaže.

**14. Úradné správy:** Organizátor nebude počas súťaže vydávať samostatné úradné správy. Pri dôslednom hlásení výsledkov budú pravidelne zverejňované aj výsledky všetkých stretnutí s výsledkami jednotlivých setov, menom rozhodcu, zostavami družstiev a výstižným komentárom tak, ako ich nahlásia spravodajcovia družstiev. Nebude chýbať ani tabuľka súťaže a program najbližšieho kola. Aj z tohto dôvodu sú vedúci družstiev povinní pravidelne sledovať tieto úradné správy.

**15. Výber najdôležitejších pravidiel:**

**a) Prvé dva sety sa hrajú systémom tie-breaku minimálne do 25 bodov**, pričom každý set sa musí skončiť minimálne rozdielom 2 bodov, okrem tretieho setu, ktorý sa hrá do 15 a musí sa skončiť vždy minimálne 2-bodovým rozdielom! Teda, ak je stav v niektorom z prvých dvoch setov 24:24, hrá sa až do rozdielu 2 bodov. Ak je v 3. sete stav 15:2 alebo 15:13, stretnutie sa končí. Ale ak by v 3. sete bol stav napr. 15:14, hrá sa až dovtedy, kým nebude minimálne 2-bodový rozdiel, hoci by sa set mal skončiť aj 39:37!

**b) Libero** - v zápise musí byť označený písmenom **„L“**, musí mať dres inej farby ako ostatní hráči jeho družstva, pričom:

- nesmie podávať,

- nesmie blokovať, ani sa pokúšať o blok,

- nesmie uskutočniť útočný úder z akéhokoľvek miesta ihriska alebo voľnej zóny, ak je lopta v momente dotyku úplne nad horným okrajom siete,

- ak prstami nahráva loptu vo svojej prednej zóne, alebo v jej predĺžení, nesmie byť z jeho tejto nahrávky uskutočnený útočný úder, ak je lopta nad hornou úrovňou siete,

- na ihrisku môže vymeniť ktoréhokoľvek zadného hráča, pričom medzi výmenou hráčov musí byť minimálne jedna rozohrávka (musí padnúť minimálne jeden bod),

- výmena libera sa nezaratúva do striedania,

- libero v jednom stretnutí môže nastúpiť len ako libero.

**c) Pri udelení kariet** hráčom v stretnutí je družstvo v zmysle platného DP volejbalu potrestané:

- pri žltej karte - stratou rozohrávky, v prípade podania súpera bodom,

- pri červenej karte - vylúčením hráča do konca setu bez ďalších dôsledkov pre družstvo,

- pri žltej + červenej karte v jednej ruke - vylúčením hráča do konca stretnutia bez ďalších dôsledkov pre družstvo, pričom hráč nesmie nastúpiť do ďalšieho stretnutia a čaká na trest riadiaceho orgánu.

**III. ZVLÁŠTNE USTANOVENIA:**

 **1. Prípadné odmeny rozhodcom:** - 0,- € za

 **2. Sadzobník poplatkov:**

a) preloženie stretnutia na iný deň (predohrávky i dohrávky) - poplatok 0,- €

b) protest - poplatok v zmysle SPV

c) odvolanie - poplatok v zmysle SPV

 **3. Sadzobník pokút:**

a) preloženie stretnutia na iný termín bez súhlasu riadiaceho orgánu súťaže - pokuta 10,- €

b) nedodržanie povinnosti usporiadateľa, resp. hosťujúceho družstva - pokuta 10,- €

c) nenastúpenie na 1 stretnutie - pokuta 10,- €

d) nenastúpenia na 2 stretnutia - pokuta 2 x 10,- €

e) predčasné opustenie hracej plochy v stretnutí - pokuta 10,- €

f) neskoré doručenie zápisov o stretnutí na adresu riadiaceho orgánu súťaže - pokuta 5,- €

g) neskoré alebo nesprávne nahlásenie, či nenahlásenie výsledkov stretnutí - pokuta 5,- €

 **4. Sadzobník trestov za udelenie kartičiek:**

a) 3 penalizácie (žlté karty) - zast. činnosti NEPO na 1 dvojzápas

b) 2 vylúčenia do konca setu (červená karta) - zast. činnosti NEPO na 1 dvojzápas

c) diskvalifikácia - vylúčenie do konca stretnutia (žltá + červená karta) - zast. činnosti NEPO podľa rozh. org.

**IV. ZÁVEREČNÉ USTANOVENIA:**

Tento rozpis bol prerokovaný na základe doručených návratiek od družstiev prihlásených do súťaže Majstrovstiev Zemplínskeho regiónu 2015/2016 vo volejbale mužov a schválený dňa 22. septembra 2015. Je záväzný pre všetky štartujúce družstvá i rozhodcov.

Vo Veľkých Kapušanoch, 22. Septembra 2015 **Vybavuje:** Ing. Martin Tivadar , v. r.,

 (č. tel. 0905853871)

**V. PRÍLOHY ROZPISU:**

**1. ZLOŽENIE JEDNOTLIVÝCH DRUŽSTIEV**

Viď. naskenované súpisky jednotlivých družstiev.

**2. ADRESÁR ÚČASTNÍKOV SÚŤAŽE:** **TD: TZ: Mobil**

 **1. VK Strážske**

 - ved. dr.: Štefan Bočko – Strážske, Okružná 4732 - - 0904/843141

 - telocvičňa: Mestská telocvičňa, Strážske

 - domáci turnaj: v sobotu od 10:00 h

 **2. VK SLÁVIA Sobrance**

 - ved. dr.: Viliam Paško – Sobrance, Nová 54 - - 0908/890460

 - telocvičňa: Stredná odborná škola obchodu a služieb, Námestie Slobody 12, Sobrance

 - domáci turnaj: v sobotu od 10:00 h

 **3. VK Štart ODETA Michalovce**

 - ved. dr.: Peter Vaško - Michalovce, Komenského 12 - 056/6426511 0905/819125

 - telocvičňa: 7. Základná škola, Krymská 5, Michalovce

 - domáci turnaj: v sobotu od 10:00 h

 **4. VK Veľké Kapušany** **A**

 - ved. dr.: Ing. Martin Tivadar – V. Kapušany, Ľ. Štúra 2 - - 0905/853871

 - telocvičňa: ZŠ P. O. Hviezdoslava, Sídl. POH 43, Veľké Kapušany

 - domáci turnaj: v sobotu od 10:00 h